title: 2006/253/EF: Kommissionens beslutning af  6. september 2005  om tilstrækkelig beskyttelse af personoplysninger, der er indeholdt i registre over flypassagerer, og som videregives til Canadas grænsekontrolmyndighed (Canada Border Services Agency)  (meddelt under nummer K(2005) 3248)   (EØS-relevant tekst)

text:
               29.3.2006

               DA

               Den Europæiske Unions Tidende

               L 91/49

      KOMMISSIONENS BESLUTNING

   af 6. september 2005
   om tilstrækkelig beskyttelse af personoplysninger, der er indeholdt i registre over flypassagerer, og som videregives til Canadas grænsekontrolmyndighed (Canada Border Services Agency)
   (meddelt under nummer K(2005) 3248)
   (EØS-relevant tekst)
   (2006/253/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (1), særlig artikel 25, stk. 6, og
   ud fra følgende betragtninger:

               (1)

               Medlemsstaterne skal i henhold til direktiv 95/46/EF fastsætte bestemmelser om, at videregivelse af personoplysninger til et tredjeland kun må finde sted, hvis det pågældende tredjeland sikrer et tilstrækkeligt beskyttelsesniveau, og medlemsstaternes love til gennemførelse af direktivets øvrige bestemmelser overholdes inden videregivelsen.

               (2)

               Kommissionen kan fastslå, at et tredjeland sikrer et tilstrækkeligt beskyttelsesniveau. I så fald kan personoplysninger videregives fra medlemsstaterne uden yderligere garantier.

               (3)

               Vurderingen af databeskyttelsesniveauet skal i henhold til direktiv 95/46/EF ske på grundlag af samtlige de forhold, der har indflydelse på en videregivelse eller en type videregivelse af oplysninger, og navnlig under hensyntagen til en række faktorer anført i direktivets artikel 25, stk. 2, der er relevante for den pågældende videregivelse.

               (4)

               I forbindelse med flytransport er PNR (»Passenger Name Record«, herefter benævnt »PNR-oplysninger«) de registrerede oplysninger om hver passagers rejseplan og indeholder alle de nødvendige oplysninger til, at henholdsvis det for reservationen ansvarlige luftfartsselskab og andre medvirkende luftfartsselskaber kan foretage og kontrollere reservationer (2). I forbindelse med denne beslutning skal »passager« og »passagerer« forstås således, at besætningsmedlemmer er omfattet. Ved »det for reservationen ansvarlige luftfartsselskab« forstås det luftfartsselskab, hvor passageren foretog sin oprindelige reservation, eller hvor passageren foretog yderligere reservationer efter rejsens påbegyndelse. Ved »medvirkende luftfartsselskaber« forstås luftfartsselskaber, som det for reservationen ansvarlige luftfartsselskab har anmodet om at reservere plads til en passager på et eller flere af deres flyafgange.

               (5)

               Den canadiske grænsekontrolmyndighed (Canada Border Services Agency, herefter benævnt »CBSA«) kræver, at ethvert luftfartsselskab, der transporterer passagerer med fly til Canada, skal give CBSA elektronisk adgang til PNR-oplysninger, for så vidt som PNR-oplysninger indsamles og lagres i luftfartselskabets elektroniske reservations- og afgangskontrolsystemer.

               (6)

               Kravet om videregivelse af de personoplysninger, der fremgår af flypassagerers PNR-registrering, til CBSA, har hjemmel i section 107.1 i den canadiske toldlov (Customs Act) og i paragraph 148(d) i den canadiske lov om immigration og beskyttelse af flygtninge (Immigration and Refugee Protection Act) samt i en række gennemførelsesbestemmelser, der er vedtaget i medfør af disse lovbestemmelser (3).

               (7)

               De pågældende canadiske regler har til formål at forbedre sikkerheden og skærpe betingelserne for indrejse, dvs. områder, hvor Canada har absolut suverænitet til at træffe afgørelser inden for eget jurisdiktionsområde. De fastsatte krav er desuden ikke i strid med Canadas internationale forpligtelser. Canada er et demokratisk land og et retssamfund med stærke traditioner med hensyn til borgerlige frihedsrettigheder. Der kan ikke stilles spørgsmålstegn ved legitimiteten af Canadas lovgivningsproces og den dømmende magts styrke og uafhængighed. En anden stærk garanti imod krænkelsen af de borgerlige frihedsrettigheder er landets pressefrihed.

               (8)

               Fællesskabet støtter fuldt ud Canada i bekæmpelsen af terrorisme inden for de begrænsninger, der følger af fællesskabsretten. I henhold til fællesskabsretten skal der tilvejebringes den nødvendige balance mellem sikkerhedshensyn og hensyn til privatlivets fred. For eksempel fastsættes det i artikel 13 i direktiv 95/46/EF, at medlemsstaterne kan træffe lovmæssige foranstaltninger med henblik på at begrænse rækkevidden af visse krav i direktivet, hvis dette er nødvendigt af hensyn til statens sikkerhed, forsvaret, den offentlige sikkerhed og forebyggelse, efterforskning, afsløring og retsforfølgning i straffesager.

               (9)

               Den pågældende videregivelse af oplysninger vedrører bestemte registeransvarlige, nemlig luftfartsselskaber, der beflyver ruter mellem Fællesskabet og Canada, og kun én modtager i Canada, nemlig CBSA.

               (10)

               Enhver aftale, der indgås for at opstille retlige rammer for videregivelsen af PNR-oplysninger til Canada, særlig på grundlag af denne beslutning, bør være tidsbegrænset. Parterne har aftalt en periode på tre og et halvt år. Forholdene kan ændre sig betydeligt i denne periode, og Fællesskabet og Canada er enige om, at det bliver nødvendigt at foretage en evaluering af ordningen.

               (11)

               CBSA's behandling af de personoplysninger, der er indeholdt i flypassagerernes PNR-registrering, og som videregives til CBSA, er underlagt forpligtelseserklæringen fra den canadiske grænsekontrolmyndighed (Commitments by the Canadian Border Services Agency in relation to the application of its PNR program, herefter benævnt »forpligtelseserklæringen«) og i Canadas nationale lovgivning i det i forpligtelseserklæringen nævnte omfang.

               (12)

               Hvad angår Canadas nationale lovgivning er loven om beskyttelse af privatlivets fred (Privacy Act), loven om aktindsigt (Access to Information Act) og section 107 i toldloven (Customs Act) relevante i denne sammenhæng, idet de fastsætter, på hvilke betingelser CBSA kan afvise en anmodning om videregivelse og således sikre en fortrolig behandling af PNR. Privacy Act regulerer videregivelsen af PNR til den pågældende registrerede, hvilket er tæt knyttet til princippet om den registreredes ret til aktindsigt. Privacy Act finder kun anvendelse på personer, der befinder sig i Canada. CBSA giver imidlertid også udenlandske statsborgere, der ikke befinder sig i Canada, aktindsigt i deres PNR-oplysninger.

               (13)

               Hvad angår forpligtelseserklæringen, og som fastsat i punkt 43 heri, er de enkelte erklæringer enten blevet inkorporeret i den gældende canadiske lovgivning eller indarbejdet i de nationale retsforskrifter, der er udarbejdet specifikt til dette formål og således har retsvirkning. Forpligtelseserklæringen vil blive offentliggjort in extenso i Canada Gazette. Den udgør således en betydelig og solid politisk forpligtelse fra CBSA, og Canada og Fællesskabet vil foretage en fælles evaluering af, hvorvidt forpligtelseserklæringen overholdes. Enhver manglende overholdelse kan efter omstændighederne anfægtes ad retlig, administrativ eller politisk vej og kan, såfremt den manglende overholdelse er af vedvarende karakter, føre til, at denne beslutning suspenderes.

               (14)

               Beskyttelsesnormerne for CBSA's behandling af passagerernes PNR-oplysninger på grundlag af Canadas lovgivning og forpligtelseserklæringen omfatter de grundlæggende principper, der er nødvendige for at sikre en tilstrækkelig databeskyttelse for fysiske personer.

               (15)

               Hvad angår formålsbegrænsningsprincippet bliver flypassagerers personoplysninger, der er indeholdt i PNR-registreringen, og som videregives til CBSA, behandlet til et specifikt formål og kun efterfølgende anvendt og videregivet, hvis dette ikke er uforeneligt med formålet med den oprindelige videregivelse. Især anvendes PNR-oplysninger udelukkende til at forebygge og bekæmpe terrorisme og dermed forbundne forbrydelser, andre alvorlige forbrydelser, herunder organiseret kriminalitet, der har tværnational karakter.

               (16)

               Hvad angår princippet om datakvalitet og dataproportionalitet, som der skal tages behørigt hensyn til i forbindelse med de vigtige samfundsinteresser, af hensyn til hvilke PNR-oplysningerne videregives, vil CBSA efter modtagelsen ikke efterfølgende ændre i PNR-oplysningerne. Der videregives højst 25 PNR-datakategorier, og CBSA hører og træffer aftale med Europa-Kommissionen forud for en eventuel revision af de 25 obligatoriske PNR-dataelementer, der er fastsat i tillæg A. Supplerende personoplysninger, der søges som et direkte resultat af konkrete PNR-oplysninger, kan kun indhentes fra andre kilder end offentlige registre, såfremt det er lovlige kilder. Generelt slettes PNR-oplysninger efter højst tre år og seks måneder.

               (17)

               Hvad angår gennemsigtighedsprincippet oplyser CBSA de rejsende om formålet med videregivelsen og behandlingen, identiteten på den registeransvarlige samt andre forhold.

               (18)

               Hvad angår sikkerhedsprincippet træffer CBSA de tekniske og organisatoriske sikkerhedsforanstaltninger, som må anses for passende i forhold til de risici, behandlingen indebærer.

               (19)

               Fysiske personer, der befinder sig i Canada, har i henhold til Privacy Act ret til indsigt, berigtigelse og påtegning. CBSA vil også give disse rettigheder med hensyn til PNR-oplysninger, som det har i sin besiddelse, til udenlandske statsborgere, der ikke befinder sig i Canada. De undtagelser, der finder anvendelse, svarer stort set til de begrænsninger, som medlemsstaterne kan anvende i henhold til artikel 13 i direktiv 95/46/EF.

               (20)

               Efterfølgende videregivelse til andre myndigheder, herunder udenlandske, kan under hensyn til sagens konkrete omstændigheder ske til formål, der svarer til eller er i overensstemmelse med de i begrænsningserklæringen nævnte formål, og omfatte så få oplysninger som muligt. Videregivelse kan også finde sted til beskyttelse af de registreredes eller andre personers vitale interesser, særlig med hensyn til alvorlige helbredsrisici, i forbindelse med straffesager eller på anden vis i henhold til loven. Myndigheder, der modtager data, må i henhold til bestemmelserne om videregivelse kun anvende disse oplysninger til disse formål, og de må ikke selv foretage efterfølgende videregivelse uden godkendelse fra CBSA. Ingen andre udenlandske, federale, delstatslige eller lokale myndigheder har direkte elektronisk adgang til PNR-oplysninger via CBSA's databaser. CBSA vil med hjemmel i undtagelserne fra de relevante bestemmelser i Access to Information Act og Privacy Act afslå offentlig adgang til PNR.

               (21)

               CBSA modtager ikke følsomme oplysninger som omhandlet i artikel 8 i direktiv 95/46/EF.

               (22)

               Hvad angår de håndhævelsesmekanismer, der skal sikre, at CBSA overholder disse principper, er der truffet foranstaltninger til uddannelse og information af CBSA's personale og indført sanktioner, der kan anvendes mod de enkelte ansatte. CBSA’s overholdelse af bestemmelserne om beskyttelse af privatlivets fred kontrolleres generelt af den canadiske databeskyttelsesmyndighed (Office of the Canadian Privacy Commissioner, herefter benævnt »Privacy Commissioner«) i overensstemmelse med det canadiske charter for rettigheder og frihedsrettigheder (Canadian Charter of Rights and Freedoms) og Privacy Act. Privacy Commissioner kan behandle klager, som bliver henvist fra medlemsstaternes databeskyttelsesmyndigheder på vegne af en person, der er bosiddende i Det Europæiske Fællesskab, hvis den pågældende mener, at CBSA ikke har behandlet klagen på tilfredsstillende vis. CBSA og en gruppe ledet af Kommissionen vil årligt foretage en evaluering af, hvorvidt forpligtelseserklæringen er overholdt.

               (23)

               Af hensyn til åbenheden og for at sikre medlemsstaternes kompetente myndigheders beføjelser til at beskytte fysiske personer i forbindelse med behandlingen af deres personoplysninger er det nødvendigt at specificere, under hvilke særlige omstændigheder det kan være berettiget at suspendere specifik videregivelse af personoplysninger, selv om det er blevet fastslået, at beskyttelsen er tilstrækkelig.

               (24)

               Den ved artikel 29 i direktiv 95/46/EF nedsatte gruppe vedrørende beskyttelse af personer i forbindelse med behandling af personoplysninger har afgivet udtalelser om det beskyttelsesniveau, som de canadiske myndigheder sikrer passageroplysninger, og disse har været vejledende for Kommissionen i dens forhandlinger med CBSA. Kommissionen har taget hensyn til disse udtalelser i dens udarbejdelse af denne beslutning (4).

               (25)

               De i denne beslutning fastsatte foranstaltninger er i overensstemmelse med udtalelse fra det ved artikel 31, stk. 1, i direktiv 95/46/EF nedsatte udvalg —

         VEDTAGET FØLGENDE BESLUTNING:
   Artikel 1
   Den canadiske grænsekontrolmyndighed (Canadian Customs Border Services Agency, herefter benævnt »CBSA«) anses for så vidt angår artikel 25, stk. 2, i direktiv 95/46/EF for at sikre et tilstrækkeligt beskyttelsesniveau for PNR-oplysninger vedrørende flyvninger til eller fra Canada, der videregives fra Fællesskabet, i overensstemmelse med forpligtelseserklæringen i bilaget.
   Artikel 2
   Denne beslutning vedrører spørgsmålet om, hvorvidt CBSA sikrer en tilstrækkelig beskyttelse til at opfylde kravene i artikel 25, stk. 1, i direktiv 95/46/EF, og beslutningen berører ikke andre betingelser eller begrænsninger i forbindelse med gennemførelsen af andre bestemmelser i direktivet, der vedrører behandlingen af personoplysninger i medlemsstaterne.
   Artikel 3
   1.   De kompetente myndigheder i medlemsstaterne kan, uden at dette berører deres beføjelser til at træffe foranstaltninger for at sikre overensstemmelse med nationale bestemmelser, der er udstedt i henhold til andre bestemmelser end artikel 25 i direktiv 95/46/EF, gøre brug af deres beføjelser til at suspendere videregivelsen af oplysninger til CBSA for at beskytte fysiske personer med hensyn til behandlingen af personoplysninger om dem:

               a)

               når en kompetent myndighed i Canada har fastslået, at CBSA overtræder gældende beskyttelsesnormer, eller

               b)

               når der er stor sandsynlighed for, at beskyttelsesnormerne i bilaget overtrædes, der er tilstrækkelig grund til at antage, at CBSA ikke træffer eller ikke agter at træffe passende og rettidige foranstaltninger til at løse den pågældende sag, fortsat videregivelse af personoplysninger ville indebære overhængende risiko for at påføre de registrerede en alvorlig skade, og de kompetente myndigheder i medlemsstaten har udvist efter omstændighederne rimelige bestræbelser på at underrette CBSA og givet denne mulighed for at svare.

         2.   Suspenderingen ophæves, når beskyttelsesnormerne overholdes, og de kompetente myndigheder i de pågældende medlemsstater underrettes herom.
   Artikel 4
   1.   Medlemsstaterne underretter straks Kommissionen, hvis der træffes foranstaltninger i henhold til artikel 3.
   2.   Medlemsstaterne og Kommissionen underretter hinanden om enhver ændring af beskyttelsesnormerne samt om tilfælde, hvor de organer, som skal sikre, at CBSA overholder beskyttelsesnormerne i bilaget, ikke sikrer denne overholdelse.
   3.   Hvis det fremgår af de oplysninger, der indsamles i henhold til artikel 3 og denne artikels stk. 1 og 2, at grundlæggende principper, der er nødvendige for at sikre et tilstrækkeligt beskyttelsesniveau for fysiske personer, ikke længere overholdes, eller at et organ, der skal sikre, at CBSA overholder beskyttelsesnormerne i bilaget, ikke opfylder sin rolle effektivt, skal CBSA underrettes, og hvis det er nødvendigt, skal proceduren i artikel 31, stk. 2, i direktiv 95/46/EF anvendes med henblik på at ophæve eller suspendere denne beslutning.
   Artikel 5
   Der skal føres tilsyn med anvendelsen af denne beslutning, og alle relevante forhold skal indberettes til det ved artikel 31 i direktiv 95/46/EF nedsatte udvalg, herunder alle forhold, der kan påvirke konstateringen i artikel 1 i denne beslutning af, at beskyttelsen af de personoplysninger, der er indeholdt i flypassagerers PNR, og som overføres til CBSA, er tilstrækkelig i henhold til artikel 25 i direktiv 95/46/EF.
   Artikel 6
   Medlemsstaterne træffer de nødvendige foranstaltninger for at efterkomme denne beslutning senest fire måneder efter, at den er meddelt dem.
   Artikel 7
   Denne beslutning udløber 3 år og 6 måneder efter at den er meddelt, medmindre den forlænges efter proceduren i artikel 31, stk. 2, i direktiv 95/46/EF.
   Artikel 8
   Denne beslutning er rettet til medlemsstaterne.

      Udfærdiget i Bruxelles, den 6. september 2005.

            På Kommissionens vegne

         Franco FRATTINI

            Næstformand

      (1)  EFT L 281 af 23.11.1995, s. 31. Ændret ved forordning (EF) nr. 1882/2003 (EUT L 284 af 31.10.2003, s. 1).

      (2)  I forbindelse med denne beslutning omfatter begrebet »PNR-oplysninger« forhåndsinformationer om passagerer (Advance Passenger Information — API) som fastsat i punkt 4 i forpligtelseserklæringen fra CBSA.

      (3)  Passenger Information (Customs) Regulations og Regulation 269 of the Immigration and Refugee Protection Regulations.

      (4)  Udtalelse nr. 3/2004 om databeskyttelsesniveauet i Canada i forbindelse med luftfartsselskabers overførsel af PNR- og API-oplysninger, vedtaget af gruppen den 11.2.2004, tilgængelig på: http://europa.eu.int/comm/internal_market/privacy/docs/wpdocs/2004/wp88_en.pdf
   Udtalelse nr. 1/2005 om databeskyttelsesniveauet i Canada i forbindelse med luftfartsselskabers overførsel af PNR- og API-oplysninger, vedtaget af gruppen den 19.1.2005, tilgængelig på: http://europa.eu.int/comm/internal_market/privacy/docs/wpdocs/2004/wp103_en.pdf

      BILAG
      FORPLIGTELSESERKLÆRING FRA CANADA BORDER SERVICE AGENCY OM GENNEMFØRELSE AF DETS PNR-PROGRAM
      Hjemmel til at indhente API- og PNR-oplysninger

                  1.

                  Ethvert luftfartsselskab skal i henhold til canadisk lov give den canadiske grænsekontrolmyndighed (Canada Border Services Agency, herefter benævnt »CBSA«) forhåndsoplysninger om passagerer (Advance Passenger Information, herefter benævnt »API-oplysninger«) og oplysninger om passagerer (Passenger Name Record, herefter benævnt »PNR-oplysninger«) vedrørende alle personer om bord på fly til Canada. CBSA har hjemmel til at indhente og indsamle sådanne oplysninger i henhold til section 107.1 i Customs Act og de Passenger Information (Customs) Regulations, der er vedtaget i medfør heraf og i paragraph 148(1)(d) i Immigration and Refugee Protection Act samt Regulation 269 i Immigration and Refugee Protection Regulations, der er vedtaget i medfør heraf.

            Formålet med indsamlingen af API- og PNR-oplysninger

                  2.

                  CBSA indsamler kun API- og PNR-oplysninger vedrørende flyvninger til Canada. CBSA anvender udelukkende API- og PNR-oplysninger fra europæiske og andre luftfartsselskaber til at identificere personer, der antages eventuelt at ville importere genstande, der kan anvendes til terrorisme eller dermed forbundne forbrydelser, andre alvorlige forbrydelser, herunder organiseret kriminalitet, der har tværnational karakter, eller personer, der er uønskede i Canada på grund af deres potentielle tilknytning til sådanne aktiviteter.

                  3.

                  CBSA anvender API- og PNR-oplysninger til at udvælge personer, der skal underkastes en nærmere afhøring eller undersøgelse ved deres ankomst til Canada, eller i forbindelse med hvilke der kræves en nærmere efterforskning af de i punkt 2 nævnte årsager. CBSA eller andre canadiske retshåndhævende myndigheder vil ikke træffe håndhævelsesforanstaltninger alene på grundlag af en elektronisk behandling af API- eller PNR-oplysninger.

            Indsamlede API- og PNR-oplysninger

                  4.

                  Listen over de API-dataelementer, der indsamles af CBSA til de i punkt 2 nævnte formål, er fastsat i paragraph 3, litra a) til f), i Passenger Information (Customs) Regulations, der er vedtaget i medfør af Customs Act. (1) Listen over de PNR-dataelementer, der indsamles af CBSA til de i punkt 2 nævnte formål, er fastsat i tillæg A. Disse 25 dataelementer omfatter af sikkerhedshensyn ingen »følsomme oplysninger« i den i artikel 8, stk. 1, i direktiv 95/46/EF (herefter benævnt »direktivet«) anvendte betydning eller dataelementerne »åbne felter« (open text) og »generelle bemærkninger« (general remarks).

                  5.

                  CBSA kræver ikke, at luftfartsselskaber indsamler PNR-oplysninger, som de ikke registrerer til egne formål, eller at luftfartsselskaber indsamler yderligere oplysninger med henblik på at stille dem til rådighed for CBSA. CBSA forpligter sig således til udelukkende at indsamle de dataelementer, der er anført i tillæg A, i det omfang, at et luftfartsselskab har valgt at lade disse dataelementer indgå i sine automatiske reservationssystemer og afgangskontrolsystemer (DCS).

                  6.

                  CBSA hører og træffer aftale med Europa-Kommissionen forud for en eventuel revision af de 25 obligatoriske PNR-dataelementer, der er fastsat i tillæg A,

                              (a)

                              hvis CBSA bliver opmærksom på yderligere PNR-dataelementer, som kan være tilgængelige, og er af den opfattelse, at de pågældende elementer er nødvendige til at opfylde målsætningerne i punkt 2, eller

                              (b)

                              hvis CBSA på noget tidspunkt bliver opmærksom på, at et bestemt PNR-dataelement ikke længere er nødvendigt til at opfylde målsætningerne i punkt 2.

            Metode til at få adgang til API- og PNR-oplysninger

                  7.

                  CBSA’s passengerinformationssystem (Passenger Information System, herefter benævnt PAXIS-systemet) er blevet konfigureret til at modtage API- og PNR-oplysninger, der eksporteres fra et luftfartsselskab.

            Lagring af og adgang til API- og PNR-oplysninger

                  8.

                  Når API- og PNR-oplysningerne vedrører en person, der ikke er genstand for efterforskning i Canada i forbindelse med de i punkt 2 nævnte formål, lagres oplysningerne i PAXIS-systemet i højst 3 år og seks måneder. Oplysningerne vil i denne periode blive opbevaret i en mere og mere anonymiseret form:

                              a)

                              De indsamlede API- og PNR-oplysninger vil i de første 72 timer efter indsamlingen kun være tilgængelige for et begrænset antal CBSA-analytikere og efterretningsofficerer, der anvender oplysningerne til at identificere de personer, der i forbindelse med et af de i punkt 2 nævnte formål kræver nærmere afhøring eller undersøgelse ved deres ankomst til Canada.

                              b)

                              En persons PNR-oplysninger opbevares efter de første 72 timer og frem til to år efter modtagelsen i PAXIS-systemet, men de vil kun være tilgængelige for CBSA’s efterretningsofficerer med tjenestested i en international lufthavn i Canada eller i CBSA’s nationale hovedkvarter i Ottawa. Disse embedsmænd har ikke adgang til navnet på den person, som oplysningerne vedrører, medmindre det er nødvendigt for at foretage efterforskning i Canada i forbindelse med et af de i punkt 2 nævnte formål. PNR-registret vil først blive af-anonymiseret, når den pågældende embedsmand mener, at navnet på den registrerede med rimelighed må antages at være nødvendigt for at gennemføre en sådan efterforskning. CBSA’s analytikere anvender i denne periode de anonymiserede oplysninger til at udarbejde adfærdsanalyser og beregne risikoindikatorer i forbindelse med de i punkt 2 nævnte formål.

                              c)

                              PNR-oplysninger vil efter den første periode på to år efter modtagelsen blive opbevaret i PAXIS-systemet i en yderligere periode på 1 år og seks måneder, men alle de dataelementer, der kan anvendes til at identificere den person, som oplysningerne vedrører, vil kun være tilgængelige efter særlig tilladelse fra chefen for CBSA til et af de i punkt 2 nævnte formål. CBSA’s analytikere anvender i denne periode de anonymiserede oplysninger til at udarbejde adfærdsanalyser og beregne risikoindikatorer i forbindelse med de i punkt 2 nævnte formål.

                              d)

                              API-oplysninger vil blive opbevaret adskilt fra PNR-oplysninger i PAXIS-systemet. De vil blive lagret i PAXIS-systemet i højst 3 år og seks måneder, men API-oplysninger om en person vil i løbet af denne periode ikke blive anvendt til at få adgang til PNR-oplysninger om samme person, medmindre PNR-registret af-anonymiseres i de i litra b) nævnte situationer.

                  9.

                  Når API- og PNR-oplysningerne vedrører en person, der er genstand for efterforskning i Canada i forbindelse med de i punkt 2 nævnte formål, lagres oplysningerne i CBSA’s håndhævelsesdatabaser. Disse databaser indeholder kun oplysninger om personer, som har været genstand for en efterforskning eller en håndhævelsesforanstaltning i medfør af CBSA-retsforskrifter. Disse databaser er kun tilgængelige for de embedsmænd i CBSA, hvis arbejdsopgaver kræver en sådan adgang, der i øvrigt overvåges nøje. API- og PNR-oplysninger, der videregives til en sådan håndhævelsesdatabase, vil ikke blive lagret i systemet i længere tid end nødvendigt og under alle omstændigheder ikke længere end seks år, idet oplysningerne efter en sådan periode vil blive destrueret, medmindre det anses for nødvendigt at forlænge lagringen i en yderligere periode i medfør af Privacy Act eller Access to Information Act, jf. punkt 10, litra b).

                  10.

                  Når CBSA anvender personoplysninger som grundlag for en beslutning, der påvirker den pågældende registreredes interesser, skal CBSA lagre disse oplysninger i en periode på 2 år efter anvendelsesdatoen, således at den registrerede kan få indsigt i de oplysninger, på grundlag af hvilke en sådan beslutning er blevet truffet, medmindre den registrerede accepterer en kortere lagringsperiode, eller såfremt den registrerede efter at have indgivet en anmodning om aktindsigt accepterer, at lagringen afbrydes efter at den pågældende har haft mulighed for at udøve sine rettigheder i medfør af Privacy Act eller Access to Information Act.

                              a)

                              Hvis der opbevares oplysninger i PAXIS-databasen, vil denne obligatoriske opbevaringsperiode på 2 år indgå i den maksimumperiode på tre år og seks måneder, i hvilken oplysningerne opbevares i denne database.

                              b)

                              Når oplysninger opbevares i en håndhævelsesdatabase, kan API- og PNR-oplysninger om nødvendigt lagres i en periode på højst 6 år til brug for CBSA i forbindelse med de i punkt 9 nævnte efterforskningsformål, og herefter i en yderligere periode på højst 2 år, hvor de pågældende oplysninger vil være tilgængelige for de registrerede i overensstemmelse med Privacy Act eller Access to Information Act, men utilgængelige for CBSA til administrative formål.

                  11.

                  API- og PNR-oplysninger vil ved udløbet af lagringsperioderne som beskrevet i punkt 8 til 10 blive destrueret i overensstemmelse med National Archives Act
                      (2).

            Videregivelse af API- og PNR-oplysninger til andre canadiske myndigheder

                  12.

                  Alle videregivelser af API- og PNR-oplysninger fra CBSA er underlagt Privacy Act, Access to Information Act og CBSA’s egne retsforskrifter. Selv om der i henhold til Privacy Act og Access to Information Act er adgang til registre, medmindre der foreligger en undtagelse eller en begrænsning, kræver disse love ingen obligatorisk videregivelse af API- og PNR-oplysninger. CBSA vil på sit websted offentliggøre og give fri adgang til sine administrative forskrifter om videregivelse, adgang til og anvendelse af API- og PNR-oplysninger, Memorandum D-1-16-3 med titlen Interim Administrative Guidelines for the Disclosure, Access to and Use of Passenger Name Record (PNR) Data, (herefter benævnt CBSA's PNR-videregivelsespolitik). Ifølge denne politik, der beskrives nærmere i punkt 37 i denne forpligtelseserklæring, kan API- og PNR-oplysninger kun udveksles med andre canadiske myndigheder i forbindelse med de i punkt 2 nævnte formål, medmindre videregivelsen finder sted inden for rammerne af en vidnestævning, en dommerkendelse eller en afgørelse fra en domstol, en person eller et organ med beføjelse til i Canada at give pålæg om udlevering af bestemte oplysninger eller inden for rammerne af enhver retslig procedure.

                  13.

                  API- og PNR-oplysninger videregives ikke en masse. CBSA udleverer kun udvalgte API- og PNR-oplysninger under hensyn til sagens konkrete omstændigheder og efter at have vurderet relevansen af de specifikke PNR-oplysninger, der skal videregives. Kun de særlige PNR/API-elementer, der tydeligt kan påvises at være nødvendige i den pågældende situation, kan leveres. Der vil under alle omstændigheder kun blive udleveret så få oplysninger som muligt.

                  14.

                  CBSA videregiver kun API- og PNR-oplysninger, når de pågældende modtagere forpligter sig til at give oplysningerne samme beskyttelse som CBSA. Canadiske myndigheder, der modtager PNR-oplysninger, er ligeledes underlagt kravene i Privacy Act, såfremt de er opført i listen i tillægget til denne lov. Privacy Act finder anvendelse på personoplysninger, der er oplysninger om en identificerbar person, som er registreret i en hvilken som helst form, og som kontrolleres af en canadisk forbundsmyndighed, der er omfattet af denne lov. Sådanne myndigheder kan ikke modtage personoplysninger, medmindre de »har direkte forbindelse til myndighedens arbejdsprogram eller aktiviteter«.

                  15.

                  CBSA kræver, både i henhold til fast praksis og som en forudsætning for enhver videregivelse, at canadiske retshåndhævende myndigheder på både forbunds- og provinsniveau forpligter sig til ikke at videregive de oplysninger, de modtager, uden en tilladelse fra CBSA, medmindre det sker i henhold til loven.

            Videregivelse af API- og PNR-oplysninger til andre lande

                  16.

                  CBSA kan udveksle API- og PNR-oplysninger med myndigheder i andre lande inden for rammerne af en ordning eller en aftale i henhold til subsection 8(2) i Privacy Act og subsection 107(8) i Customs Act.

                  17.

                  Sådanne ordninger eller aftaler kan omfatte et aftalememorandum, der udarbejdes specifikt i forhold til formålene med CBSA’s PNR-program, eller en traktat, i henhold til hvilken CBSA’s myndigheder skal yde bistand og levere oplysninger. Oplysningerne vil under alle omstændigheder kun blive udvekslet til et formål, der er i overensstemmelse med de i punkt 2 nævnte formål, og kun, hvis de lande, der modtager oplysningerne, forpligter sig til at give oplysningerne samme beskyttelse, som denne forpligtelseserklæring. Der vil under alle omstændigheder kun blive udleveret så få oplysninger som muligt til andre lande.

                  18.

                  API- og PNR-oplysninger, der lagres i PAXIS-systemet, videregives kun til lande, hvis beskyttelsesniveau i henhold til direktivet anses for tilstrækkeligt, eller lande, der er omfattet af direktivet.

                  19.

                  API- og PNR-oplysninger, der lagres i den i punkt 9 nævnte håndhævelsesdatabase, kan udveksles i henhold til traktatbestemmelserne i henhold til en aftale om gensidig bistand på toldområdet (Customs Mutual Assistance Agreement) eller en aftale om gensidig retshjælp (Mutual Legal Assistance Agreement). I dette tilfælde udveksles API- og PNR-dataelementer kun efter en vurdering af sagens konkrete omstændigheder, og såfremt CBSA har dokumentation for, at den pågældende anmodning om videregivelse er fremsat i forbindelse med efterforskning eller forebyggelse af den i punkt 2 nævnte kriminalitet, og kun i det omfang, at de dataelementer, der videregives, er strengt nødvendige for at gennemføre den pågældende undersøgelse.

            Videregivelse af API- og PNR-oplysninger for at beskytte den registreredes vitale interesser

                  20.

                  Denne forpligtelseserklæring er ikke til hinder for, at CBSA videregiver API- og PNR-oplysninger til relevante canadiske eller udenlandske myndigheder, når dette anses for nødvendigt for at beskytte den registreredes eller andre personers vitale interesser, herunder især i helbredstruende situationer.

            Informering af registrerede

                  21.

                  CBSA oplyser de rejsende om API- og PNR-kravene og de forskellige aspekter af anvendelsen af disse oplysninger, herunder generelle oplysninger om den myndighed, der er ansvarlig for indsamligen af oplysninger, formålet med indsamlingen, beskyttelsen af de pågældende oplysninger, hvorledes og i hvilket omfang oplysningerne udveksles, den ansvarlige CBSA-embedsmands identitet, klageprocedurer og kontaktoplysninger, der kan benyttes, hvis man har spørgsmål eller særlige problemer osv.

            Retlige procedurer til efterprøvelse af CBSA’s PNR-program

                  22.

                  Den canadiske databeskyttelsesmyndighed (Office of the Privacy Commissioner, herefter benævnt »Privacy Commissioner«) og den canadiske rigsrevision (Office of the Auditor General of Canada, herefter benævnt »Auditor General«) kan foretage evalueringer og undersøgelser af, hvorvidt PNR-programmet opfylder kravene.

                  23.

                     Privacy Commissioner, der er Canadas uafhængige databeskyttelsesmyndighed, kan undersøge, hvorvidt myndighederne overholder Privacy Act, samt overvåge, hvorvidt CBSA overholder denne forpligtelseserklæring. Afdelingen for beskyttelse af privatlivets fred (Privacy Practices and Review Branch) under Privacy Commissioner kan i overensstemmelse med forud fastlagte standardmål og -kriterier foretage evalueringer af, hvorvidt de gældende regler overholdes, og foretage undersøgelser. Privacy Commissioner kan videregive oplysninger, som efter dennes vurdering er nødvendige for at foretage undersøgelser i henhold til loven, eller som danner grundlag for eventuelle konstateringer eller anbefalinger i enhver rapport, der udarbejdes i henhold til loven.

                  24.

                     Auditor General udfører uvildig kontrol af de canadiske forbundsmyndigheders aktiviteter. Denne kontrol gør det muligt at give medlemmerne af det canadiske parlament og offentligheden objektive oplysninger, således at de kan følge regeringens aktiviteter og holde den ansvarlig for disse.

                  25.

                  De endelige rapporter fra Privacy Commissioner og Auditor General offentliggøres i de årlige beretninger til parlamentet og er efter disse myndigheders skøn frit tilgængelige på Internet. CBSA giver Kommissionen adgang til kopier af sådanne rapporter, der på den ene eller anden måde vedrører PNR-programmet.

            Fælles evaluering af CBSA’s PNR-program

                  26.

                  Ud over ovennævnte evalueringsprocedure, der finder sted i henhold til canadisk lov, deltager CBSA årligt eller efter behov og efter aftale med Kommissionen i en fælles evaluering af PNR-programmet vedrørende videregivelse af API- og PNR-oplysninger til CBSA.

            Klageadgang
      Retsgrundlag

                  27.

                  Det canadiske Charter of Rights and Freedoms, der er en del af den canadiske forfatning, finder anvendelse på alle regeringens aktiviteter, herunder lovgivningsarbejdet. Section 8 i charteret giver ret til beskyttelse mod urimelig ransagning og beslaglæggelse og til beskyttelse af privatlivets fred. Section 24 i charteret giver en person, hvis rettigheder er blevet krænket, mulighed for over for en domstol at nedlægge påstand om iværksættelse af de retsmidler, som den pågældende domstol efter omstændighederne finder hensigtsmæssige og begrundede.

                  28.

                  Enhver udenlandsk statsborger, der befinder sig i Canada, har i medfør af Extension Order Number 1 of the Access to Information Act (ATIA) ret til aktindsigt under en canadisk forbundsmyndigheds kontrol. En udenlandsk statsborger, der befinder sig i Canada, eller en person, der befinder sig i Canada og har fuldmagt fra en udenlandsk statsborger, der ikke befinder sig i Canada, kan med forbehold for de i loven fastsatte specifikke undtagelser og begrænsninger, fremsætte en ATIA-anmodning vedrørende registre om den pågældende udenlandske statsborger og opnå indsigt i sådanne registre.

                  29.

                  I henhold til Privacy Act udvides retten til aktindsigt i personoplysninger og retten til at anmode om berigtigelse og påtegning i medfør af Extension Order Number 2 til enhver person, der befinder sig i Canada. En udenlandsk statsborger kan således med forbehold for de i loven fastsatte undtagelser gøre disse rettigheder gældende, hvis han tidligere har opholdt sig i Canada..

            Administrative bestemmelser

                  30.

                  Desuden kan en myndighed, der er i besiddelse af personoplysninger om en person, rent administrativt give udenlandske statsborgere, der ikke befinder sig i Canada, ret til aktindsigt, berigtigelse og påtegning. CBSA udvider disse rettigheder med hensyn til API- og PNR-oplysninger, som det er i besiddelse af, til EU-borgere eller andre personer, der ikke befinder sig i Canada, såfremt loven i øvrigt tillader en sådan videregivelse.

                  31.

                     Privacy Commissioner kan indlede en klageprocedure, hvis han mener, at der er tilstrækkeligt grundlag til i henhold til Privacy Act at undersøge en bestemt sag, og han har i forbindelse med enhver klage omfattende undersøgelsesbeføjelser. Privacy Commissioner kan desuden behandle klager, som henvises af en EU-medlemsstats databeskyttelsesmyndigheder på vegne af en person, der er bosiddende i EU, såfremt sidstnævnte har givet disse databeskyttelsesmyndigheder tilladelse til at handle på sine vegne og er af den opfattelse, at CBSA (jf. punkt 30 ovenfor) ikke har behandlet hans eller hendes databeskyttelsesklage vedrørende API- og PNR-oplysninger på tilfredsstillende vis. Privacy Commissioner udarbejder en rapport med sine konklusioner og anbefalinger med hensyn til eventuelle foranstaltninger, som den eller de pågældende databeskyttelsesmyndighed(er) bør træffe.

                  32.

                     Privacy Commissioner har desuden særlige beføjelser til at undersøge, i hvilket omfang de canadiske myndigheder overholder bestemmelserne i Privacy Act med hensyn til indsamling, opbevaring, anvendelse, videregivelse og sletning af personoplysninger.

            Sikkerhed

                  33.

                  PAXIS-systemet er kun tilgængeligt for et begrænset antal CBSA-analytikere og efterretningsofficerer med tjenestested i passageranalyseenhederne i de canadiske regionalafdelinger eller CBSA’s hovedkvarter i Ottawa, Canada. Disse embedsmænd har adgang til PAXIS-systemet på sikkerhedskontrollerede tjenestesteder, hvor der ikke er adgang for uvedkommende.

                  34.

                  Disse embedsmænd skal for at få adgang til PAXIS-systemet anvende to forskellige adgangskoder (login) i form af et systemgenereret brugernavn og password. Den første adgangskode giver adgang til CBSA’s lokalnet (LAN), mens den anden giver adgang til en Integrated Custom System-platform, igennem hvilken der er adgang til PAXIS-systemet. Adgangen til CBSA-netværket og alle oplysninger i PAXIS-systemet kontrolleres nøje og begrænses til en udvalgt brugergruppe, og der føres kontrol med enhver efterspørgsel eller søgning på passageroplysninger i systemet. Det kontrolregister, der genereres i denne forbindelse, indeholder brugernavnet, brugerens tjenestested, dato og klokkeslæt for søgningen og lokaliseringskoden for den PNR-fil, der var genstand for søgningen. CBSA begrænser ligeledes adgangen til kun at gælde de mest nødvendige API- og PNR-dataelementer (brugertype/-profil). Denne adgangskontrol sikrer, at adgangen til API- og PNR-oplysninger begrænses til de i punkt 33 nævnte personer og til de i punkt 2 nævnte formål.

                  35.

                  Adgang, anvendelse og videregivelse af API- og PNR-oplysninger er underlagt Privacy Act, Access to Information Act og section 107 i Customs Act samt den administrative politik som beskrevet i punkt 37 i denne hensigtserklæring, der fastlægger den beskyttelse og de sikkerhedsforanstaltninger, der er beskrevet i dette dokument. Section 160 i Customs Act og de interne adfærdskodekser fastsætter strafferetlige og andre sanktioner for overtrædelse af denne politik, og som beskrevet ovenfor har Privacy Commissioner i medfør af Privacy Act beføjelse til at iværksætte en undersøgelse af en videregivelse af personoplysninger.

                  36.

                  Der er i CBSA’s PNR-videregivelsespolitik fastsat en række procedurer, der skal følges af alle CBSA-ansatte, der har adgang til API- og PNR-oplysninger. Det er CBSA’s politik at beskytte oplysningernes fortrolighed og at forvalte disse i overensstemmelse med canadisk ret samt CBSA’s politik og den canadiske regerings politik vedrørende forvaltning og beskyttelse af personoplysninger, som beskrevet i punkt 38.

                  37.

                  I henhold til CBSA’s politik for videregivelse af PNR-oplysninger:

                              a)

                              kan en embedsmand kun videregive, give adgang til eller anvende API- og PNR-oplysninger, hvis det sker i overensstemmelse med loven og CBSA’s politik

                              b)

                              skal embedsmænd træffe alle passende foranstaltninger til at sikre, at kun de relevante oplysninger videregives til tredjemand

                              c)

                              vil oplysningerne kun blive videregivet til specifikke og tilladte formål samt begrænses til det, der anses for at være relevant i forhold til det pågældende formål

                              d)

                              vil der kun blive videregivet oplysninger eller givet adgang til oplysninger til personer, hvis arbejdsopgaver berettiger dette, og

                              e)

                              vil enhver oplysning, der videregives, i medfør af Privacy Act, Access to Information Act og National Archives Act blive destrueret eller returneret efter brug i overensstemmelse med CBSA’s og Canadas Treasury Boards informationsforvaltningspolitik.

                  38.

                  CBSA’s PNR-videregivelsespolitik er omfattet af en række mere generelle CBSA-politikker for beskyttelse og forvaltning af oplysninger, der indsamles i henhold til de lovbestemmelser, som CBSA administrerer. Alle CBSA-ansatte er desuden underlagt den canadiske regerings sikkerhedspolitik med hensyn til beskyttelse af elektroniske systemer og databeskyttelse (3).

                  39.

                  Alle CBSA-ansatte er blevet behørigt informeret om disse politikker og om konsekvenserne af en eventuel overtrædelse, ligesom det er en forudsætning for deres ansættelse, at de overholder disse politikker.

            Gensidighed

                  40.

                  Canadiske luftfartsselskaber, der beflyver ruter fra enhver destination, eller luftfartsselskaber, der beflyver ruter fra Canada, kan i medfør af Aeronautics Act give et fremmed land oplysninger om personer om bord på sådanne flyvninger og med destination til dette land, når loven i dette land kræver udlevering af sådanne oplysninger.

                  41.

                  Hvis Det Europæiske Fællesskab, Den Europæiske Union eller en EU-medlemsstat beslutter at indføre et system til identifikation af flypassagerer og vedtager lovgivning, som pålægger alle luftfartsselskaber at give de europæiske myndigheder adgang til API- og PNR-oplysninger om personer, hvis rejserute omfatter en flyvning til Den Europæiske Union, giver section 4.83 i Aeronautics Act luftfartsselskaberne mulighed for at opfylde dette krav.

            Forpligtelseserklæringens evaluering og udløb

                  42.

                  Denne forpligtelseserklæring finder anvendelse i en periode på tre år og seks måneder (3,5 år) at regne fra den dato, hvor en aftale mellem Canada og Det Europæiske Fællesskab, der tillader luftfartsselskabernes behandling af API- og PNR-oplysninger med henblik på videregivelse af sådanne oplysninger til CBSA i overensstemmelse med direktivet, træder i kraft. Når denne forpligtelseserklæring har været i kraft i to år og seks måneder (2,5 år), indleder CBSA drøftelser med Kommissionen med henblik på at forlænge forpligtelseserklæringens anvendelsesperiode og eventuelle ledsageforanstaltninger på gensidigt acceptable vilkår. Hvis det ikke er muligt at indgå en gensidig acceptabel aftale, inden denne forpligtelseserklæring udløber, ophører den med at finde anvendelse på oplysninger, der indsamles fra det tidspunkt. Oplysninger, der er blevet indsamlet, mens denne forpligtelseserklæring stadig var gældende, vil fortsat være beskyttet af denne forpligtelseserklæring, indtil de slettes.

                  43.

                  CBSA opfylder denne forpligtelseserklæring ved at gennemføre gældende canadisk lovgivning eller, når intet er fastsat i denne lovgivning, i kraft af forskrifter, der er specifikt udformet til dette formål.

         (1)  Paragraph 3, litra a) til f), indeholder følgende API-dataelementer: a) personens efternavn, fornavn og eventuelle mellemnavne, b) fødselsdato, c) køn, d) statsborgerskab eller nationalitet, e) typen af rejsedokument, der identificerer den pågældende person, rejsedokumentets udstedelsesland og nummer, f) eventuelt reservationslokaliseringskode (reservation record locator number), i tilfælde af en person med ansvar for det kommercielle transportmiddel eller ethvert andet besætningsmedlem uden reservationslokaliseringskode, skal der gives oplysninger om den pågældendes status som besætningsmedlem.

         (2)  Denne lov fastsætter de foranstaltninger, der skal træffes, inden oplysninger i offentlig regi destrueres.

         (3)  Disse politikker omfatter Government Security Policy, offentliggjort af Treasury Board of Canada Secretariat den 1. februar 2002, og Operational Security Standard: Management of Information Technology Security (MITS), offentliggjort af Treasury Board of Canada Secretariat den 31. maj 2004.

         TILLÆG »A«
         PNR-DATAELEMENTER, SOM LUFTFARTSSELSKABERNE SKAL OPLYSE TIL CBSA

                     1.

                     Navn

                     2.

                     API-oplysning

                     3.

                     PNR-registrets lokaliseringskode (PNR record locator code)

                     4.

                     Planlagt rejsedato

                     5.

                     Reservationsdato

                     6.

                     Billettens udstedelsesdato

                     7.

                     Rejsebureau

                     8.

                     Rejseagent

                     9.

                     Telefonnumre

                     10.

                     Faktureringsadresse

                     11.

                     Alle former for betalingsoplysninger

                     12.

                     Frequent Flyer-oplysninger

                     13.

                     Billetoplysninger

                     14.

                     Billetnummer

                     15.

                     Delte PNR-dataelementer

                     16.

                     Passager, der ved tidligere lejligheder har tjekket ind i sidste øjeblik uden reservation (go show)

                     17.

                     Passager, der ved tidligere lejligheder ikke har tjekket ind (no show)

                     18.

                     Alle rejseruteoplysninger

                     19.

                     Standby-oplysninger

                     20.

                     Andre navne i PNR-registret

                     21.

                     Check-in-rækkefølge

                     22.

                     Bagageseddelnummer

                     23.

                     Pladsoplysninger

                     24.

                     Pladsnummer

                     25.

                     Enkeltbilletter


title: Rådets afgørelse (FUSP) 2016/1071 af 1. juli 2016 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine

text:
               2.7.2016

               DA

               Den Europæiske Unions Tidende

               L 178/21

         RÅDETS AFGØRELSE (FUSP) 2016/1071
   af 1. juli 2016
   om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 31. juli 2014 vedtog Rådet afgørelse 2014/512/FUSP (1).

               (2)

               Det Europæiske Råd blev den 19. marts 2015 enigt om, at de fornødne foranstaltninger ville blive truffet for klart at kæde varigheden af de restriktive foranstaltninger sammen med den fuldstændige gennemførelse af Minskaftalerne, idet der toges hensyn til, at den fuldstændige gennemførelse forventedes at være sket senest den 31. december 2015.

               (3)

               Den 21. december 2015 forlængede Rådet afgørelse 2014/512/FUSP indtil den 31. juli 2016, så Rådet kunne vurdere gennemførelsen af Minskaftalerne yderligere.

               (4)

               På baggrund af Rådets vurdering af gennemførelsen af Minskaftalerne bør afgørelse 2014/512/FUSP forlænges med yderligere seks måneder, så Rådet kan vurdere gennemførelsen yderligere.

               (5)

               Afgørelse 2014/512/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 9, stk. 1, første afsnit, i afgørelse 2014/512/FUSP affattes således:

      »1.   Denne afgørelse anvendes indtil den 31. januar 2017.«

   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 1. juli 2016.

            På Rådets vegne

         M. LAJČÁK

            Formand

      (1)  Rådets afgørelse 2014/512/FUSP af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 229 af 31.7.2014, s. 13).


title: Rådets afgørelse (FUSP) 2017/972 af 8. juni 2017 om ajourføring og ændring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ændring af afgørelse (FUSP) 2017/154

text:
               9.6.2017

               DA

               Den Europæiske Unions Tidende

               L 146/139

         RÅDETS AFGØRELSE (FUSP) 2017/972
   af 8. juni 2017
   om ajourføring og ændring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ændring af afgørelse (FUSP) 2017/154
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 27. december 2001 fælles holdning 2001/931/FUSP (1).

               (2)

               Rådet vedtog den 27. januar 2017 afgørelse (FUSP) 2017/154 (2) om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP (»listen«).

               (3)

               Rådet har fastslået, at der ikke længere er grund til, at én af disse enheder er opført på listen.

               (4)

               Listen bør derfor ajourføres i overensstemmelse hermed —

         VEDTAGET DENNE AFGØRELSE:
   Artikel 1
   Bilaget til afgørelse (FUSP) 2017/154 ændres som anført i bilaget til nærværende afgørelse.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Luxembourg, den 8. juni 2017.

            På Rådets vegne

         U. REINSALU

            Formand

      (1)  Rådet fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme (EFT L 344 af 28.12.2001, s. 93).

      (2)  Rådets afgørelse (FUSP) 2017/154 af 27. januar 2017 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse (FUSP) 2016/1136 (EUT L 23 af 28.1.2017, s. 21).

      BILAG
      Følgende enhed udgår af listen i bilaget til afgørelse (FUSP) 2017/154:
      II.   GRUPPER OG ENHEDER

                  11.

                  »Hofstadgroep«.


Avis juridique important

|

31981D0083

81/83/EKSF: Rådets afgørelse af 20. januar 1981 om udpegelse af de græske repræsentative organisationer, der skal opstille kandidatlister til Det Rådgivende Udvalg for Det Europæiske Kul- og Stålfællesskab

EF-Tidende nr. L 058 af 05/03/1981 s. 0028 - 0029 den finske specialudgave: kapitel 1 bind 2 s. 0011  den svenske specialudgave: kapitel 1 bind 2 s. 0011

*****  RAADETS  AFGOERELSE  af 20. januar 1981  om udpegelse af de graeske repraesentative organisationer, der skal opstille kandidatlister til Det raadgivende udvalg for Det europaeiske Kul- og Staalfaellesskab  (81/83/EKSF)  RAADET FOR DE EUROPAEISKE  FAELLESSKABER HAR -  under henvisning til artikel 18 i traktaten om oprettelse af Det europaeiske Kul- og Staalfaellesskab, og  ud fra foelgende betragtninger:  Raadet udpegede ved sine afgoerelser af 2. august 1978 (1) og 16. oktober 1978 (2), begge aendret ved afsnit XVI, punkt 2, i bilag I til tiltraedelsesakten (3), de repraesentative organisationer med henblik paa en nybesaettelse af pladserne i Det raadgivende udvalg for EKSF for en periode paa to aar;  Raadet udnaevnte ved afgoerelse af 16. oktober 1978 (4) medlemmerne af Det raadgivende Udvalg for perioden fra 16. oktober 1978 til 15. oktober 1980;  Raadet udpegede ved afgoerelse af 20. oktober 1980 (5) de i naevnte artikel stk. 3 omhandlede organisationer for producenter og arbejdstagere;  Raadet udnaevnte ved afgoerelse af 25. november 1980 (6) medlemmerne af Det raadgivende Udvalg for perioden fra 25. november 1980 til 24. november 1982;  den i tredje betragtning ovenfor omhandlede afgoerelse af 20. oktober 1980 boer med hensyn til Graekenland suppleres ved udpegelse af to graeske repraesentative organisationer, der med henblik paa at supplere Det raadgivende Udvalg for den periode, der slutter den 24. november 1982, skal opstille lister med to kandidater for hvert mandat, der er tildelt dem -  TRUFFET FOELGENDE AFGOERELSE:  Eneste artikel  De repraesentative organisationer for producenter og arbejdstagere, der er angivet i det til denne afgoerelse knyttede skema, udpeges med henblik paa at opstille kandidatlister, paa grundlag af hvilke to graeske medlemmer af Det raadgivende Udvalg for Det europaeiske Kul- og Staalfaellesskab udnaevnes i samme antal som angivet i skemaet ud for hver af de naevnte organisationer.  Udfaerdiget i Bruxelles, den 20. januar 1981.  Paa Raadets vegne  Ch. A. van der KLAAUW  Formand  (1) EFT nr. L 226 af 17. 8. 1978, s. 20.  (2) EFT nr. L 314 af 8. 11. 1978, s. 5.  (3) EFT nr. L 291 af 19. 11. 1979, s. 113.  (4) EFT nr. L 314 af 8. 11. 1978, s. 6.  (5) EFT nr. L 283 af 28. 10. 1980, s. 28.  (6) EFT nr. L 326 af 2. 12. 1980, s. 20.  BILAG  1.2.3 //   //   //   // Land  // Organisationens navn  // Antal pladser  //   //   //   //   // 1. Producentorganisationer  //   // Graekenland  // Sýndesmos Ellinikón Viomichanión  // 1 (1)  //   // 2. Arbejdstagerorganisationer  //   // Graekenland  // Genikí Synomospondía Ergatón Elladós  // 1 (1)  //   //   //  (1) Det samlede antal i 3. kolonne i afgoerelsen af 20. oktober 1980 forhoejes til 28.


title: Europa-Parlamentets og Rådets afgørelse (EU) 2016/2099 af 23. november 2016 om mobilisering af Den Europæiske Fond for Tilpasning til Globaliseringen (efter en ansøgning fra Estland — EGF/2016/003 EE/mineralolie og kemikalier)

text:
               1.12.2016

               DA

               Den Europæiske Unions Tidende

               L 326/14

         EUROPA-PARLAMENTETS OG RÅDETS AFGØRELSE (EU) 2016/2099
   af 23. november 2016
   om mobilisering af Den Europæiske Fond for Tilpasning til Globaliseringen (efter en ansøgning fra Estland — EGF/2016/003 EE/mineralolie og kemikalier)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 (1), særlig artikel 15, stk. 4,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (2), særlig punkt 13,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af en ny international finansiel og økonomisk krise, og hjælpe disse med at vende tilbage til arbejdsmarkedet.

               (2)

               EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013 (3).

               (3)

               Den 11. maj 2016 indgav Estland en ansøgning om at mobilisere EGF i forbindelse med afskedigelser i Eesti Energia AS, Nitrofert AS og Viru Keemia Grupp AS i Estland. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et støttebeløb fra EGF, jf. artikel 13 i forordning (EU) nr. 1309/2013.

               (4)

               I overensstemmelse med artikel 4, stk. 2, i forordning (EU) nr. 1309/2013 kan ansøgningen fra Estland godtages, da afskedigelserne har en alvorlig indvirkning på beskæftigelsen og den lokale og regionale økonomi.

               (5)

               Som følge af Estlands ansøgning bør EGF derfor mobiliseres til at yde en økonomisk støtte på 1 131 358 EUR.

               (6)

               Med henblik på at minimere den tid, det tager at mobilisere EGF-midlerne, bør denne afgørelse derfor anvendes fra vedtagelsesdatoen —

         VEDTAGET DENNE AFGØRELSE:
   Artikel 1
   Inden for rammerne af Den Europæiske Unions almindelige budget for regnskabsåret 2016 stilles der et beløb til rådighed fra Den Europæiske Fond for Tilpasning til Globaliseringen på 1 131 358 EUR i forpligtelses- og betalingsbevillinger.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra den 23. november 2016.

      Udfærdiget i Strasbourg, den 23. november 2016.

            På Europa-Parlamentets vegne

         M. SCHULZ

            Formand

            På Rådets vegne

         I. KORČOK

            Formand

      (1)  EUT L 347 af 20.12.2013, s. 855.

      (2)  EUT C 373 af 20.12.2013, s. 1.

      (3)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).


Avis juridique important

|

32002D0196

2002/196/EF: Rådets afgørelse af 17. december 2001 om indgåelse af en tillægsprotokol om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side

EF-Tidende nr. L 066 af 08/03/2002 s. 0015 - 0015

Rådets afgørelseaf 17. december 2001om indgåelse af en tillægsprotokol om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side(2002/196/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,under henvisning til forslag fra Kommissionen, ogud fra følgende betragtninger:(1) Det er ønskeligt at supplere Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side(1) med en tillægsprotokol med bestemmelser om præferencevilkårene for indførsel i Fællesskabet af visse fisk og fiskerivarer med oprindelse i Den Slovakiske Republik og indførsel i Den Slovakiske Republik af visse fisk og fiskerivarer med oprindelse i Fællesskabet.(2) Med henblik herpå bør der knyttes en ny protokol om handelsordningen for visse fisk og fiskerivarer til nævnte Europaaftale.(3) Protokollen bør godkendes -TRUFFET FØLGENDE AFGØRELSE:Artikel 1Tillægsprotokollen om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side godkendes herved på Det Europæiske Fællesskabs vegne.Teksten til protokollen er knyttet til denne afgørelse.Artikel 2Formanden for Rådet bemyndiges til at udpege den person, der er beføjet til at undertegne protokollen med bindende virkning for Fællesskabet.Udfærdiget i Bruxelles, den 17. december 2001.På Rådets vegneA. Neyts-UyttebroeckFormand(1) EFT L 359 af 31.12.1994, s. 2.


title: Udnævnelse af et medlem af Revisionsretten - Kersti Kaljulaid Europa-Parlamentets afgørelse af 25. marts 2010 om den foreslåede udnævnelse af Kersti Kaljulaid til medlem af Revisionsretten (C7-0016/2010 – 2010/0804(NLE))

text:
               7.1.2011

               DA

               Den Europæiske Unions Tidende

               CE 4/66

         Torsdag den 25. marts 2010Udnævnelse af et medlem af Revisionsretten - Kersti Kaljulaid
   P7_TA(2010)0076
   Europa-Parlamentets afgørelse af 25. marts 2010 om den foreslåede udnævnelse af Kersti Kaljulaid til medlem af Revisionsretten (C7-0016/2010 – 2010/0804(NLE))
   2011/C 4 E/15
   (Høring)

      Europa-Parlamentet,
   der henviser til EUF-traktatens artikel 286, stk. 2, der danner grundlag for Rådets høring af Parlamentet (C7-0016/2010),
   der henviser til, at Budgetkontroludvalget på sit møde den 16. marts 2010 foretog en høring af den af Rådet foreslåede kandidat til hvervet som medlem af Revisionsretten,
   der henviser til forretningsordenens artikel 108,
   der henviser til betænkning fra Budgetkontroludvalget (A7-0045/2010),

               A.

               der henviser til, at Kersti Kaljulaid opfylder de i EUF-traktatens artikel 286, stk. 1, fastsatte krav;

               1.

               afgiver positiv udtalelse om Rådets forslag om udnævnelse af Kersti Kaljulaid til medlem af Revisionsretten;

               2.

               pålægger sin formand at sende denne afgørelse til Rådet og til orientering til Revisionsretten samt til Den Europæiske Unions øvrige institutioner og medlemsstaternes revisionsinstitutioner.


title: 2011/191/EU: Rådets afgørelse af 21. marts 2011 om beskikkelse af ti græske medlemmer af og ni græske suppleanter til Regionsudvalget

text:
               29.3.2011

               DA

               Den Europæiske Unions Tidende

               L 81/12

         RÅDETS AFGØRELSE
   af 21. marts 2011
   om beskikkelse af ti græske medlemmer af og ni græske suppleanter til Regionsudvalget
   (2011/191/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den græske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet ti pladser ledige som medlem af Regionsudvalget, efter at Panagiotis PSOMIADIS’, Yannis SGOUROS’, Konstantinos TZATZANIS’, Konstantinos TATSIS’, Andreas FOURAS’, Dimitris KALOGEROPOULOS’, Evangelina SCHOINARAKI-ILIAKIs, Dimitrios TSIGKOUNIS’, Georgios PAPASTERGIOUs og Grigorios ZAFEIROPOULOS’ mandater er udløbet. Der er blevet otte pladser ledige som suppleant til Regionsudvalget, efter at Panagiotis OIKONOMIDIS’, Ioannis MACHAIRIDIS’, Dimitrios DRAKOS’, Polydoros LAMPRINOUDIS’, Miltiadis KLAPAS’, Spyros SPYRIDONs, Lukas KATSAROS’ og Konstantinos KONTOYORGOS’ mandater er udløbet. Der er blevet en plads ledig som suppleant efter beskikkelsen af Georgios KOTRONIAS som medlem af Regionsudvalget —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlemmer:

                           —

                           Stavros ARNAOUTAKIS, formand for regionalrådet på Kreta

                           —

                           Grigorios ZAFEIROPOULOS, medlem af regionalrådet i Attika

                           —

                           Dimitrios KALOGEROPOULOS, byrådsmedlem i Aigaleo

                           —

                           Georgios KAMINIS, borgmester i Athen

                           —

                           Apostolos KATSIFARAS, formand for regionalrådet i Vestgrækenland

                           —

                           Georgios KOTRONIAS, borgmester i Lamia

                           —

                           Ioannis BOUTARIS, borgmester i Thessaloniki

                           —

                           Nikolaos PAPANDREOU, medlem af regionalrådet i Centralgrækenland

                           —

                           Ioannis SGOUROS, formand for regionalrådet i Attika

                           —

                           Panagiotis PSOMIADIS, formand for regionalrådet i Centralmakedonien

                     og

               b)

               som suppleanter:

                           —

                           Pavlos ALTINIS, medlem af regionalrådet i Vestmakedonien

                           —

                           Athanasios GIAKALIS, formand for regionalrådet i De Nordægæiske Øer

                           —

                           Aristeidis GIANNAKIDIS, formand for regionalrådet i Østmakedonien-Thrakien

                           —

                           Dimitrios DRAKOS, medlem af regionalrådet i Peloponnes

                           —

                           Polydoros LAMPRINOUDIS, borgmester på Chios

                           —

                           Christos LAPPAS, borgmester i Trikala

                           —

                           Ioannis MACHAIRIDIS, formand for regionalrådet i De Sydægæiske Øer

                           —

                           Dimitrios BIRMPAS, medlem af byrådet i Aigaleo

                           —

                           Spyros SPYRIDON, medlem af regionalrådet i Attika.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 21. marts 2011.

            På Rådets vegne

         MARTONYI J.

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


Avis juridique important

|

31981D0002

81/2/1 Euratom, EKSF, EØF: Kommissionens afgørelse af 6. januar 1981 om ændring af Kommissionens foreløbige forretningsorden af 6. juli 1967

EF-Tidende nr. L 008 af 08/01/1981 s. 0016 - 0016 den spanske specialudgave: Kapitel 01 bind 3 s. 0068  den portugisiske specialudgave: Kapitel 01 bind 3 s. 0068

++++  KOMMISSIONENS AFGOERELSE  af 6 . januar 1981  om aendring af Kommissionens foreloebige forretningsorden af 6 . juli 1967   ( 81/2/Euratom , EKSF , EOEF )  KOMMISSIONEN FOR DE EUROPAEISKE FAELLESSKABER HAR -  under henvisning til artikel 16 i traktaten om oprettelse af et faelles Raad og en faelles Kommission for De europaeiske Faellesskaber , og  ud fra foelgende betragtninger :  I henhold til artikel 134 , stk . 2 , i akten vedroerende vilkaarene for Den hellenske Republiks tiltraedelse og tilpasningerne af traktaterne ( 1 ) foretager Kommissionen de af Den hellenske Republiks tiltraedelse noedvendiggjorte tilpasninger af sin forretningsorden ;  artikel 2 i Kommissionens foreloebige forretningsorden af 6 . juli 1967 ( 2 ) , senest aendret ved afgoerelse af 23 . juli 1975 ( 3 ) , skal derfor aendres -  TRUFFET FOELGENDE AFGOERELSE :  Artikel 1  Artikel 2 i Kommissionens foreloebige forretningsorden af 6 . juli 1967 affattes saaledes :   " 1 . Det beslutningsdygtige antal tilstedevaerende medlemmer fastsaettes til otte .  2 . I henhold til artikel 17 , stk . 1 , i traktaten om oprettelse af et faelles Raad og en faelles Kommission traeffes Kommissionens afgoerelser med mindst otte stemmer . " .  Artikel 2  Denne afgoerelse traeder i kraft den 6 . januar 1981 .  Udfaerdiget i Bruxelles den 6 . januar 1981 .  Paa Kommissionens vegne  Gaston THORN  Formand  ( 1 ) EFT nr . L 291 af 19 . 11 . 1979 , s . 17 .  ( 2 ) EFT nr . L 147 af 11 . 7 . 1967 , s . 1 .  ( 3 ) EFT nr . L 199 af 30 . 7 . 1975 , s . 43 .


Avis juridique important

|

32000D0356

2000/356/EF: Kommissionens afgørelse af 26. maj 2000 om afslutning af den fornyede undersøgelse af antidumpingforanstaltningerne vedrørende importen af visse magnetplader (3,5" disketter) med oprindelse i Taiwan (meddelt under nummer K(2000) 1393)

EF-Tidende nr. L 127 af 27/05/2000 s. 0058 - 0059

Kommissionens afgørelseaf 26. maj 2000om afslutning af den fornyede undersøgelse af antidumpingforanstaltningerne vedrørende importen af visse magnetplader (3,5" disketter) med oprindelse i Taiwan(meddelt under nummer K(2000) 1393)(2000/356/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 905/98(2), særlig artikel 9 og 11,efter høring af Det Rådgivende udvalg, ogud fra følgende betragtninger:A. PROCEDURE(1) Rådet indførte ved forordning (EØF) nr. 2861/93(3), ændret ved forordning (EF) nr. 2537/1999(4), en endelig antidumpingtold på importen af magnetplader (3,5" disketter), der anvendes til optagelse og oplagring af indkodet digital information, henhørende under KN-kode ex 8523 20 90 og med oprindelse i bl.a. Taiwan.(2) En fornyet undersøgelse af ovennævnte antidumpingforanstaltninger (på grund af foranstaltningernes bortfald) indledtes i oktober 1998(5) i henhold til artikel 11, stk. 2, i forordning (EF) nr. 384/96 (i det følgende benævnt "grundforordningen"), på grundlag af en klage indgivet af Diskma (Committee of European Diskette Manufacturers). Denne fornyede undersøgelse er stadig i gang.(3) Kommissionen offentliggjorde den 26. juni 1999 efter konsultationer en meddelelse i De Europæiske Fællesskabers Tidende(6) om indledning af en fornyet undersøgelse ("interim review") af ovennævnte foranstaltninger i henhold til artikel 11, stk. 3, i grundforordningen.(4) Denne fornyede undersøgelse blev indledt efter en anmodning fra CIS Technology Inc. (i det følgende også benævnt "ansøgeren"), en taiwansk eksporterende producent, som erklærede, at selskabet fremstillede den pågældende vare og solgte den til eksport til Fællesskabet. Anmodningen indeholdt tilstrækkelige umiddelbare beviser for, at omstændighederne havde ændret sig betydeligt, hvilket skulle betyde, at ansøgerens varer ikke længere eksporteredes til Fællesskabet til dumpingpriser.(5) De ansøgeren ikke indgav nogen anmodning vedrørende ændrede omstændigheder med hensyn til spørgsmålet om skade, blev den fornyede undersøgelse begrænset til spørgsmålet om dumping.(6) Kommissionen underrettede officielt myndighederne i det berørte eksportland. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for fristerne i meddelelsen om indledningen af undersøgelsen. Der blev sendt et spørgeskema til ansøgeren, som indgav en fuldstændig besvarelse.B. TILBAGETRÆKNING AF ANMODNING OG AFSLUTNING AF UNDERSØGELSEN(7) I brev af 11. januar 2000 underrettede ansøgeren Kommissionen om, at man havde besluttet at trække anmodningen om en fornyet undersøgelse tilbage.(8) Interesserede parter blev underrettet om, at anmodningen var blevet trukket tilbage, og fik lejlighed til at fremsætte bemærkninger dertil. Der blev ikke modtaget bemærkninger.(9) Undersøgelsen kan i overensstemmelse med artikel 11, stk. 5, og artikel 9, stk. 1, i grundforordningen afsluttes, hvis klagen trækkes tilbage, medmindre en sådan afslutning ikke vil være i Fællesskabets interesse. Undersøgelsen frembragte ikke oplysninger, hvoraf det fremgik, at en sådan afslutning ikke ville være i Fællesskabets interesse -TRUFFET FØLGENDE AFGØRELSE:Eneste artikelDen fornyede undersøgelse ("interim review") af antidumpingforanstaltningerne vedrørende importen af visse magnetplader (3,5" disketter) henhørende under KN-kode ex 8523 20 90 og med oprindelse i Taiwan, der er begrænset til mikrodisketter, som fremstilles og sælges til eksport til Fællesskabet af CIS Technology Inc., afsluttes hermed.Udfærdiget i Bruxelles, den 26. maj 2000.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 128 af 30.4.1998, s. 18.(3) EFT L 262 af 21.10.1993, s. 4.(4) EFT L 307 af 2.12.1999, s. 1.(5) EFT C 322 af 21.10.1998, s. 4.(6) EFT C 181 af 26.6.1999, s. 21.


Avis juridique important

|

31988D0435

88/435/EKSF, EØF, Euratom: Rådets afgørelse af 26. juli 1988 om fastsættelse af perioden for det tredje almindelige direkte valg af repræsentanterne i Europa- Parlamentet

EF-Tidende nr. L 210 af 03/08/1988 s. 0025 - 0025

*****  RAADETS  AFGOERELSE  af 26. juli 1988  om fastsaettelse af perioden for det tredje almindelige direkte valg af repraesentanterne i Europa-Parlamentet  (88/435/EKSF, EOEF, Euratom)  RAADET FOR DE EUROPAEISKE  FAELLESSKABER HAR -  under henvisning til Akten af 20. september 1976 om Almindelige Direkte Valg af Repraesentanterne i Forsamlingen, saerlig artikel 10, stk. 2, andet afsnit,  under henvisning til udtalelse fra Europa-Parlamentet (1), og  ud fra foelgende betragtninger:  Raadet fastsatte ved sin afgoerelse 78/639/Euratom, EKSF, EOEF af 25. juli 1978 om fastsaettelse af perioden for det foerste almindelige direkte valg af repraesentanterne i Europa-Parlamentet (2) perioden for dette foerste valg til den 7. til 10. juni 1979;  der tredje valg kan ikke holdes i den tilsvarende periode i 1989, og der boer derfor fastsaettes en anden periode -  TRUFFET FOELGENDE AFGOERELSE:  Artikel 1  Den periode, der er omhandlet i artikel 9, stk. 1, i Akten af 20. september 1976 om Almindelige Direkte Valg af Repraesentanterne i Europa-Parlamentet, fastsaettes for det tredje valg til den 15. til 18. juni 1989.  Artikel 2  Denne afgoerelse traeder i kraft paa dagen for offentliggoerelsen i De Europaeiske Faellesskabers Tidende.  Udfaerdiget i Bruxelles, den 26. juli 1988.  Paa Raadets vegne  Y. PAPANTONIOU  Formand  (1) Udtalelse afgivet den 7. juli 1988 (endnu ikke offentliggjort i EFT).  (2) EFT nr. L 205 af 29. 7. 1978, s. 75.


title: Rådets Afgørelse af 24. februar 1976 om efterfølger for et medlem af Det rådgivende udvalg for Euratom's Forsyningsagentur

text:
11 . 3 . 76                                De Europæiske Fællesskabers Tidende                         Nr. L 63/23
                                                                II
                                 (Retsakter hvis offentliggørelse ikke er obligatorisk)
                                                            RÅD
                                                   RÅDETS AFGØRELSE
                                                     af 24. februar 1976
             om efterfølger for et medlem af Det rådgivende udvalg for Euratom's Forsy
                                                          ningsagentur
                                                        (76/294/Euratom)
            RÅDET FOR DE EUROPÆISKE FÆLLESSKABER HAR —
            under henvisning til vedtægterne for Euratom's Forsyningsagentur ('), ændret ved afgø
             relse 73 /45/Euratom (2), særlig artikel X,
            under henvisning til Rådets afgørelse 75/ 1 18/ Euratom af 20. januar 1975 om udnævnelse
            af medlemmerne af Det rådgivende udvalg for Euratom's Forsyningsagentur (3),
            under henvisning til udtalelse fra Kommissionen, og
            ud fra følgende betragtning :
             En medlemsplads i Det rådgivende Udvalg for Forsyningsagenturet er blevet ledig som
            følge af Y. Girard's udtræden og Frankrigs regering har foreslået P. Leonardi som hans ef
            terfølger —
            TRUFFET FØLGENDE AFGØRELSE :
                                                            Artikel 1
            P. Leonardi udnævnes til medlem af Det rådgivende Udvalg for Euratom's Forsynings
            agentur i stedet for udtrædende medlem Y. Girard for resten af dennes mandatperiode,
            dvs . indtil den 31 . december 1976 .
                                                            Artikel 2
            Denne udnævnelse får virkning fra den dato, på hvilken Rådet modtager P. Leonardi's ak
            cept.
            Udfærdiget i Bruxelles, den 24. februar 1976.
                                                                          På Rådets vegne
                                                                              M. MART
                                                                             Formand
            (>) EFT nr. 27 af 6 . 12. 1958 , s . 534/58 .
            (2 ) EFT nr. L 83 af 30 . 3 . 1973, s. 20.
            P ) EFT nr. L 46 af 20 . 2. 1975, s. 25 .


title: Rådets afgørelse af 16. juni 2014 om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse

text:
               21.6.2014

               DA

               Den Europæiske Unions Tidende

               C 192/2

         RÅDETS AFGØRELSE
   af 16. juni 2014
   om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse
   2014/C 192/02
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
   under henvisning til den liste over kandidater, som Europa-Kommissionen har forelagt Rådet,
   under henvisning til Europa-Parlamentets holdning, og
   ud fra følgende betragtninger:

               (1)

               Det er afgørende, at det sikres, at Den Europæiske Fødevaresikkerhedsautoritet (EFSA) er uafhængig, at den besidder en høj videnskabelig standard, samt at den er åben og effektiv. Samarbejde med medlemsstaterne er også uomgængelig nødvendigt.

               (2)

               Mandatperioden for syv af medlemmerne af autoritetens bestyrelse udløber den 30. juni 2014.

               (3)

               Den liste, som Kommissionen har forelagt, er blevet gennemgået med henblik på at udnævne syv nye medlemmer af autoritetens bestyrelse på grundlag af dokumentation fra Kommissionen og i lyset af Europa-Parlamentets holdning. Målet er at sikre det højst mulige kompetenceniveau, en bred vifte af relevant ekspertise, f.eks. i ledelse og offentlig forvaltning, og den størst mulige geografiske spredning i EU.

               (4)

               Artikel 25 i forordning (EF) nr. 178/2002 kræver, at fire af medlemmerne af autoritetens bestyrelse skal have deres baggrund i organisationer, der repræsenterer forbrugere og andre interesser i fødevarekæden. Mandatperioden for tre af medlemmerne af autoritetens bestyrelse med en sådan baggrund udløber den 30. juni 2014, og disse medlemmer bør derfor erstattes —

         VEDTAGET DENNE AFGØRELSE:
   Artikel 1
   Følgende personer udnævnes til medlemmer af Den Europæiske Fødevaresikkerhedsautoritets bestyrelse for perioden fra den 1. juli 2014 til den 30. juni 2018:
   Stella CANNA MICHAELIDOU
   Iñaki EGUILEOR
   Jan MOUSING (2)

   Raymond O'ROURKE (3)

   András SZÉKÁCS
   Robert Van GORCOM
   Pieter VANTHEMSCHE (4)

   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 16. juni 2014.

            På Rådets vegne

         G. KARASMANIS

            Formand

      (1)  EFT L 31 af 1.2.2002, s. 1.

      (2)  Medlem med baggrund i organisationer, der repræsenterer andre interesser i fødevarekæden.

      (3)  Medlem med baggrund i organisationer, der repræsenterer forbrugere.

      (4)  Medlem med baggrund i organisationer, der repræsenterer andre interesser i fødevarekæden.


title: 2014/35/EU: Rådets afgørelse af 10. maj 2012 om undertegnelse på Unionens vegne og om midlertidig anvendelse af aftalen mellem Den Europæiske Union og regeringen for Folkerepublikken Kinas særlige administrative region Macao om visse aspekter af lufttrafik

text:
                  24.1.2014

                  DA

                  Den Europæiske Unions Tidende

                  L 21/1

         RÅDETS AFGØRELSE
         af 10. maj 2012
         om undertegnelse på Unionens vegne og om midlertidig anvendelse af aftalen mellem Den Europæiske Union og regeringen for Folkerepublikken Kinas særlige administrative region Macao om visse aspekter af lufttrafik
         (2014/35/EU)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:

                     (1)

                     Rådet bemyndigede ved sin afgørelse af 5. juni 2003 Kommissionen til at indlede forhandlinger med tredjelande om en aftale på EU-niveau, som skulle træde i stedet for visse bestemmelser i eksisterende bilaterale aftaler.

                     (2)

                     Kommissionen har på Unionens vegne ført forhandlinger om en aftale med regeringen for Folkerepublikken Kinas særlige administrative region Macao om visse aspekter af lufttrafik (»aftalen«) i overensstemmelse med mekanismerne og direktiverne i bilaget til Rådets afgørelse af 5. juni 2003.

                     (3)

                     Aftalen bør undertegnes og anvendes midlertidigt indtil afslutningen af procedurerne for dens indgåelse —

               VEDTAGET DENNE AFGØRELSE:

            Artikel 1
            Der gives herved på Unionens vegne bemyndigelse til undertegnelse af aftalen mellem Den Europæiske Union og regeringen for Folkerepublikken Kinas særlige administrative region Macao om visse aspekter af lufttrafik med forbehold af indgåelse af aftalen.
            Teksten til aftalen er knyttet til denne afgørelse.

            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.

            Artikel 3

               1.   I afventning af nærværende aftales ikrafttræden, anvendes den midlertidigt, i overensstemmelse med aftalens artikel 8, stk. 2, fra den første dag i måneden efter den dato, hvor parterne har givet hinanden notifikation om afslutningen af de procedurer, der er nødvendige i så henseende (1).

               2.   Formanden for Rådet bemyndiges herved til at foretage den i aftalens artikel 8, stk. 2, omhandlede notifikation.

            Artikel 4
            Denne afgørelse træder i kraft på dagen for vedtagelsen.

            Udfærdiget i Bruxelles, den 10. maj 2012.

                  På Rådets vegne

               U. ELBÆK

                  Formand

            (1)  Datoen, fra hvilken aftalen finder midlertidig anvendelse, offentliggøres i Den Europæiske Unions Tidende på foranledning af Rådets Generalsekretariat.


Avis juridique important

|

31993D0490

93/490/Euratom, EKSF, EØF: Kommissionens afgørelse af 4. august 1993 om tilpasning af de justeringskoefficienter, der fra 1. december 1992 finder anvendelse på lønninger til tjenestemænd i De Europæiske Fællesskaber, ansat i et tredjeland

EF-Tidende nr. L 228 af 09/09/1993 s. 0047 - 0048

KOMMISSIONENS AFGOERELSE af 4. august 1993 om tilpasning af de justeringskoefficienter, der fra 1. december 1992 finder anvendelse paa loenninger til tjenestemaend i De Europaeiske Faellesskaber, ansat i et tredjeland  (93/490/Euratom, EKSF,  EOEF)KOMMISSIONEN FOR DE EUROPAEISKE FAELLESSKABER HAR - under henvisning til Traktaten om Oprettelse af Et Faelles Raad og En Faelles Kommission for De Europaeiske Faellesskaber,  under henvisning til vedtaegten for tjenestemaend i De Europaeiske Faellesskaber, fastsat ved forordning (EOEF, Euratom, EKSF) nr. 259/68 (1), senest aendret ved forordning (EOEF, Euratom, EKSF) nr. 3761/92 (2), saerlig artikel 13, stk. 2, i bilag X til  vedtaegten, og ud fra foelgende betragtninger:  I Raadets forordning (Euratom, EKSF, EOEF) nr. 1419/93 (3), fastsattes i medfoer af artikel 13, stk. 1, i bilag X til vedtaegten de justeringskoefficienter, hvormed de loenninger korrigeres fra 1. juli 1992, der i tjenestestedets valuta, udbetales til  tjenestemaend ansat i tredjelande;  Kommissionen har i de seneste maaneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtaegten;  fra 1. december 1992 boer visse af disse justeringskoefficienter tilpasses, idet de statistiske oplysninger, som Kommissionen raader over, har vist, at aendringerne i leveomkostningerne, maalt efter justeringskoefficienten og den tilsvarende vekselkurs, for  nogle tredjelandes vedkommende har oversteget 5 % siden den sidste fastsaettelse eller tilpasning af koefficienterne - TRUFFET FOELGENDE AFGOERELSE:   Eneste artikel  Med virkning fra 1. december 1992 tilpasses de justeringskoefficienter, der finder anvendelse paa loenninger, som i tjenestestedets valuta udbetales til tjenestemaend i tredjelande, som anfoert i bilaget.  Ved udbetalingen af denne loen anvendes de vekselkurser, som blev brugt ved gennemfoerelsen af De Europaeiske Faellesskabers budget for den maaned, der gik forud for den dato, hvor naervaerende forordning fik virkning.  Udfaerdiget i Bruxelles, den 4. august 1993.  Paa Kommissionens vegne René STEICHEN Medlem af Kommissionen  (1) EFT nr. L 56 af 4. 3. 1968, s. 1.  (2) EFT nr. L 383 af 29. 12. 1992, s. 1.  (3) EFT nr. L 140 af 11. 6. 1993, s. 1.  (4) EFT nr. L 131 af 28. 5. 1993, s. 53-62.      BILAG    /* Tabel: Se EFT */


title: 2014/586/EU: Europa-Parlamentets afgørelse af 3. april 2014 om afslutningen af regnskaberne for Det Europæiske Institut for Ligestilling mellem Mænd og Kvinder for regnskabsåret 2012

text:
               5.9.2014

               DA

               Den Europæiske Unions Tidende

               L 266/226

         EUROPA-PARLAMENTETS AFGØRELSE
   af 3. april 2014
   om afslutningen af regnskaberne for Det Europæiske Institut for Ligestilling mellem Mænd og Kvinder for regnskabsåret 2012
   (2014/586/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Institut for Ligestilling mellem Mænd og Kvinder for regnskabsåret 2012,

               —

               der henviser til Revisionsrettens beretning om årsregnskabet for Det Europæiske Institut for Ligestilling mellem Mænd og Kvinder for regnskabsåret 2012 med instituttets svar (1),

               —

               der henviser til Rådets henstilling af 18. februar 2014 (05849/2014 — C7-0054/2014),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 1922/2006 af 20. december 2006 om oprettelse af et europæisk institut for ligestilling mellem mænd og kvinder (4), særlig artikel 15,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Kvinders Rettigheder og Ligestilling (A7-0230/2014),

               1.

               godkender afslutningen af regnskaberne for Det Europæiske Institut for Ligestilling mellem Mænd og Kvinder for regnskabsåret 2012;

               2.

               pålægger sin formand at sende denne afgørelse til direktøren for Det Europæiske Institut for Ligestilling mellem Mænd og Kvinder, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 365 af 13.12.2013, s. 127.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 403 af 30.12.2006, s. 9.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.